સૌરાષ્ટ્રમાં મેઘરાજાએ પધરામણી કરી દીધી છે અને ધોધમાર વરસાદ વરસ્યો છે. આજે વહેલી સવારથી જ ધોધમાર વરસાદ સૌરાષ્ટ્રના કેટલાક વિસ્તારોમાં વરસી રહ્યો છે. તો જૂનાગઢમાં વધુ ત્રણ ઈંચ વરસાદ પડતા નદીઓમાં ઘોડાપુર આવ્યા છે. ગિરનાર જંગલમાં વરસાદ પડતાં નદીઓમાં ઘોડાપૂર આવ્યા હતા. જૂનાગઢને પીવાનું પાણી પુરૂ પડતા વીલીંગ્ડન ડેમમાં કાલે 4 ફૂટ પાણી આવ્યું હતું. પરંતુ રાતે પડેલા ભારે વરસાદના કારણે સવાર સુધીમાં વીંલીગ્ડન ડેમ ઓવરફ્લો થયો હતો. આ ઉપરાંત માળિયામાં સવારે 2 કલાકમાં 3 ઇંચ વરસાદ પડી ગયો હતો.